
	    Republika Hrvatska
Trgovački sud u Zagrebu
  Zagreb, Amruševa 2/II




									  75. St-2006/2015-10
R E P U B L I K A  H R V A T S K A 
R J E Š E N J E 

	Trgovački sud u Zagrebu, po sucu Sanda Jeromela u stečajnom predmetu povodom zahtjeva FINANCIJSKE AGENCIJE, za provedbu skraćenog stečajnog postupka nad dužnikom HOFFMAN – PROJEKTIRANJE, d.o.o., Zagreb, Kneza Borne 16, OIB: 82393966993, dana 30. lipnja 2016. godine

r i j e š i o    j e 

Obustavlja se skraćeni stečajni postupak nad dužnikom HOFFMAN - PROJEKTIRANJE, d.o.o., Zagreb, Kneza Borne 16, OIB: 82393966993.


                                                     Obrazloženje

Financijska agencija podnijela je ovom sudu, na temelju odredbe čl. 429 st. 1 Stečajnog zakona ("Narodne novine" broj 71/15 – dalje: SZ), zahtjev za provedbu skraćenog stečajnog postupka nad dužnikom HOFFMAN – PROJEKTIRANJE, d.o.o., Zagreb, Kneza Borne 16, OIB: 82393966993.
Prema odredbi čl. 428 st. 1 SZ  sud će provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iz sudskoga registra. 
Sud je temeljem čl. 430 SZ na mrežnoj stranici e-Oglasna ploča suda dana 07. prosinca 2015. objavio oglas kojim je pozvao osobe ovlaštene za zastupanje dužnika po zakonu u roku 15 dana od dana objave oglasa, podnesu sudu javnobilježnički ovjerovljen popis imovine i obveza na propisanom obrascu te je pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka i da po pozivu suda predujme sredstva za namirenje troškova postupka, uz upozorenje na pravne posljedice nepodnošenja takvog prijedloga.
Zastupnik po zakonu dužnika je 04. siječnja 2016. dostavio prokazni popis imovine iz kojeg proizlazi da dužnik HOFFMAN – PROJEKTIRANJE, d.o.o., Zagreb, Kneza Borne 16, OIB: 82393966993,  nema u svojem vlasništvu nekretnina, pokretnina, imovinskih prava na tuđim stvarima, nenovčanih tražbina niti novčanih sredstava na računima, ali da ima novčane tražbine prema društvu HERBA NATURA d.o.o. po računima broj 02/10 u iznosu od 269.370,00 kn, 3/11 u iznosu od 750.000,00 kn i 8/12 u iznosu od 750.000,00 kn, prema društvu KOŠUTA d.o.o. po računu broj 01/11 u iznosu od 55.000,00 kn, društvu EO-PRODUKT d.o.o. po računu broj 04/15 u iznosu od 76.000,00 kn, Marici Trčak po računu broj 02/11 u iznosu od 74.000,00 kn, Nadi Vusić po računima broj 01/13 u iznosu od 61.875,00 kn i broj 02/13 u iznosu od 9.375,00 kn te Marini Kristić po računu broj 03/15 u iznosu od 95.000,00 kn. 
Kako iz navedenog proizlazi da u konkretnom slučaju nisu ispunjene pretpostavke za provedbu skraćenog stečajnog postupka koji završava otvaranjem i istovremenim zaključenjem skraćenog stečajnog postupka (čl. 431 SZ), odlučeno je primjenom odredbe čl. 433 SZ kao u izreci ovog rješenja.
Nakon pravomoćnosti ovog rješenja, posebnim će se rješenjem odlučiti da li će se nad gore navedenim dužnikom pokrenuti prethodni postupak ili će rješenjem odmah otvoriti redovni stečajni postupak (čl. 433 SZ).
				
U Zagrebu, dana 30. lipnja 2016. godine

Sudac:
Sanda Jeromela, v.r. 

Uputa o pravnom lijeku:
Protiv ovog rješenja dopuštena je žalba u roku 8 (osam) dana od primitka rješenja. Žalba se podnosi ovom sudu u 3 (tri) primjerka, a o žalbi odlučuje Visoki trgovački sudu Republike Hrvatske.

Za točnost otpravka-ovlašteni službenik:
                                                                                                         Anita Ban

